
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 227 

22 Οκτωβρίου 2013 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 142 
Εφαρμογή της τηλεοπτικής συνεδρίασης σύμφωνα με 
τις διατάξεις του ΚΠολΔ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις : α) της παρ. 9 του άρθρου 72 του Ν. 
3994/2011 (Α' 165) «Εξορθολογισμός και βελτίωση στην 
απονομή της πολιτικής δικαιοσύνης και άλλες διατά¬ 
ξεις», β) των άρθρων 5, 6 και των παρ. 7 και 8 του άρθρου 
270 ΚΠολΔ., όπως ισχύει μετά την αντικατάστασή του 
με το άρθρο 28 του Ν. 3994/2011, γ) του Ν. 3287/2004 
(Α' 224) «Κύρωση της Σύμβασης Χάγης για τη συλλογή 
αποδεικτικών στοιχείων στην αλλοδαπή σε αστικές ή 
εμπορικές υποθέσεις», δ) του Ν. 2472/1997 «Προστασία 
του ατόμου από την επεξεργασία δεδομένων προσω¬ 
πικού χαρακτήρα» (Α' 50), όπως ισχύουν και ε) του Ν. 
3471/2006 «Προστασία δεδομένων προσωπικού χαρα¬ 
κτήρα και της ιδιωτικής ζωής στον τομέα των ηλεκτρο¬ 
νικών επικοινωνιών και τροποποίηση του Ν. 2472/1997» 
(Α' 133), όπως ισχύουν. 

2) Τον Κανονισμό (ΕΚ) αριθμ. 1206/2001 του Συμβουλίου 
της 28ης Μαΐου 2001 για τη συνεργασία μεταξύ των 
δικαστηρίων των κρατών μελών κατά την διεξαγωγή 
αποδείξεων σε αστικές ή εμπορικές υποθέσεις (Επίσημη 
Εφημερίδα των Ευρωπαϊκών Κοινοτήτων - ί 174/1). 

3) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

4) Την με αριθμ. 260/2013 γνωμοδότηση του Β' Τμήμα¬ 
τος Διακοπών του Συμβουλίου της Επικράτειας, ύστερα 
από πρόταση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων, αποφασίζουμε: 

Άρθρο 1 
Ορισμοί 

Για τους σκοπούς του παρόντος διατάγματος: 

1. Τηλεοπτική συνεδρίαση είναι η χρησιμοποίηση σύγ¬ 
χρονης τεχνολογίας με την οποία καθίσταται δυνατή η 
μέσω τηλεπικοινωνιακής ζεύξης σε πραγματικό χρόνο 
μετάδοση εικόνας και ήχου ή άλλη διευθέτηση, με την 
οποία πρόσωπα, τα οποία μολονότι δεν παρευρίσκονται 
στην αίθουσα του Δικαστηρίου, μπορούν να βλέπουν, να 


ακούν και να επικοινωνούν ταυτόχρονα με τα πρόσωπα 
που βρίσκονται στην αίθουσα του Δικαστηρίου και αντί¬ 
στροφα τα πρόσωπα που βρίσκονται στην αίθουσα του 
Δικαστηρίου να βλέπουν, να ακούν και να επικοινωνούν 
ταυτόχρονα με τα πρόσωπα που δεν παρευρίσκονται 
στην αίθουσα του Δικαστηρίου. 

2. Τηλεσυζήτηση είναι η διαδικασία συζήτησης με τα 
σύγχρονα μέσα τεχνολογίας, τα οποία επιτρέπουν τη 
διεξαγωγή της συζήτησης από το δικαστήριο, μολονότι 
ορισμένα από τα πρόσωπα που συμμετέχουν στη διαδι¬ 
κασία βρίσκονται εκτός της αίθουσας του δικαστηρίου 
και σε άλλο τόπο. 

3. Τηλεκατάθεση (Τηλεξέταση), είναι η προφορι¬ 
κή εξέταση των προσώπων που δεν παρευρίσκονται 
στην αίθουσα του δικαστηρίου, με τα σύγχρονα μέσα 
τεχνολογίας τα οποία επιτρέπουν τη διεξαγωγή της 
εξέτασης από το δικαστήριο, μολονότι τα πρόσωπα 
αυτά βρίσκονται εκτός της αίθουσας του δικαστηρίου 
και σε άλλο τόπο. 

4. Πρόσωπα που δεν παρευρίσκονται στην αίθουσα 
του Δικαστηρίου θεωρούνται οι διάδικοι, οι πληρεξού¬ 
σιοι δικηγόροι, οι μάρτυρες, οι πραγματογνώμονες και 
οι διερμηνείς ή άλλα πρόσωπα που ορίστηκαν από το 
δικαστήριο να βοηθούν τους μάρτυρες ή τη διαδικασία. 

5. Αίθουσα τηλεοπτικής συνεδρίασης θεωρείται η 
αίθουσα συνεδρίασης του δικαστηρίου και η αίθουσα 
στον απομακρυσμένο τόπο. 

6. Αίθουσα συνεδρίασης του δικαστηρίου είναι η κα¬ 
τάλληλα διαμορφωμένη και με τον αναγκαίο ηλεκτρονι¬ 
κό και υποστηρικτικό εξοπλισμό για τη διεξαγωγή τηλε¬ 
οπτικής συνεδρίασης αίθουσα ακροατηρίου ή αίθουσα 
γραφείου του Δικαστηρίου, στο οποίο εκδικάζεται η 
υπόθεση και διεξάγεται η διαδικαστική πράξη και η 
οποία έχει πιστοποιηθεί με απόφαση του Προϊσταμέ¬ 
νου του οικείου Δικαστηρίου που κοινοποιείται στον 
Υπουργό Δικαιοσύνης. 

7. Απομακρυσμένος τόπος είναι αίθουσα κατάλληλα 
διαμορφωμένη και με τον αναγκαίο ηλεκτρονικό και 
υποστηρικτικό εξοπλισμό για διεξαγωγή τηλεοπτικής 
συνεδρίασης, όπου μπορούν να παρίστανται οι διάδικοι, 
οι πληρεξούσιοι δικηγόροι και να εξετάζονται οι μάρ¬ 
τυρες, οι πραγματογνώμονες και οι διερμηνείς ή άλλα 
πρόσωπα που ορίστηκαν να βοηθούν τους μάρτυρες ή 
τη διαδικασία. Τέτοια κατάλληλη αίθουσα μπορεί να 
είναι μία αίθουσα ακροατηρίου ή αίθουσα γραφείου 

δικαστηρίου, η οποία έχει πιστοποιηθεί με απόφαση 
του Προϊσταμένου του Δικαστηρίου που κοινοποιείται 
στον Υπουργό Δικαιοσύνης. Επίσης μπορεί να είναι και 
αίθουσα ελληνικής προξενικής αρχής στο εξωτερικό. 

8. Διαδικαστικές πράξεις θεωρούνται όλες οι προβλε- 
πόμενες πράξεις διαδικασίας σύμφωνα με τις κείμενες 
διατάξεις του ΚΠολΔ. 

Αρθρο 2 

Προϋποθέσεις τηλεοπτικής συνεδρίασης 

1. Γενικές προϋποθέσεις: α) Η αίθουσα τηλεοπτικής συ¬ 
νεδρίασης είναι εξοπλισμένη με σύγχρονο ηλεκτρονικό 
και λοιπό υποστηρικτικό εξοπλισμό ο οποίος επιτρέπει 
τη λήψη και μετάδοση εικόνας και ήχου σε πραγματικό 
χρόνο χωρίς να αλλοιώνει τις φυσιολογικές τιμές των 
προσώπων και των αντικειμένων. Η αίθουσα διαθέτει τις 
απαραίτητες ρυθμίσεις που απαιτούνται και σε αίθουσα 
δικαστηρίου για τη διεξαγωγή της διαδικαστικής πρά¬ 
ξης, μεταξύ των οποίων περιλαμβάνονται και οι θέσεις 
των προσώπων τα οποία έχουν δικαίωμα να παρευρί- 
σκονται. Επίσης εξασφαλίζει την απρόσκοπτη διεξαγω¬ 
γή της τηλεοπτικής συνεδρίασης με την αποτροπή της 
πρόσβασης μη δικαιούμενων προσώπων και της λαθραί¬ 
ας ακρόασης της διαδικασίας, β) Ο εξοπλισμός μπορεί 
να είναι σταθερός ή φορητός. Ο ηλεκτρονικός, κύριος 
εξοπλισμός αποτελείται από μηχανές λήψης (κάμερες) 
υψηλής ευκρίνειας και γωνίας λήψης, μικρόφωνα υψη¬ 
λής ευαισθησίας, οθόνες μεγάλων διαστάσεων, υψηλής 
ευκρίνειας, μεγάλης γωνίας θέασης. Ο υποστηρικτικός 
(δευτερεύων) εξοπλισμός αποτελείται από υλικό και 
λογισμικό μέρος διαχείρισης του κύριου εξοπλισμού, 
πρόσβασης στο διαδίκτυο, μεγάφωνα, κωδικοποιητές 
συμπίεσης και αποσυμπίεσης (οοάθο) αρχείων εικόνας 
και ήχου, εναρμονισμένων - συμβατών με τα διεθνή 
πρότυπα, και λοιπό απαραίτητο ηλεκτρονικό υλικό δια¬ 
σύνδεσης των μερών του εξοπλισμού, μηχανές ανάγνω¬ 
σης εγγράφων, τηλεομοιοτυπίας (ίαχ) καθώς και βάσεις 
στήριξης του κύριου και δευτερεύοντος εξοπλισμού. 

2. Λειτουργικές απαιτήσεις του συστήματος: Το σύ¬ 
νολο του εξοπλισμού πρέπει να είναι εύχρηστο και να 
τοποθετείται κατά τρόπο που να επιτρέπει την διε¬ 
ξαγωγή της ζητούμενης διαδικαστικής πράξης και να 
διευκολύνει τις εργασίες του δικαστηρίου. Ο εξοπλισμός 
παροχής υπηρεσιών διαδικτύου πρέπει να καλύπτει όλες 
τις προϋποθέσεις για την συνεχή, ταχεία και ασφαλή 
μετάδοση και λήψη των δεδομένων της διαδικασίας. 

3. Μαγνητοφώνηση: Η διαδικασία τηλεσυζήτησης, τη- 
λεξέτασης και τηλεκατάθεσης μπορεί να μαγνητοφωνη¬ 
θεί (χωρίς εικόνα), σύμφωνα με τις κείμενες διατάξεις. 

4. Χρήση εγγράφων: Τα έγγραφα τα οποία απαιτού¬ 
νται κατά τη διάρκεια της διαδικασίας μπορεί, εφόσον 
αυτό είναι τεχνικώς δυνατό, να παρουσιάζονται με τη 
χρησιμοποίηση χωριστής μηχανής εικονοληψίας εγγρά¬ 
φων, ως μέρους του εξοπλισμού. Σε περίπτωση που δεν 
διατίθεται τέτοιος εξοπλισμός, οι αίθουσες πρέπει να 
διαθέτουν μηχάνημα τηλεομοιοτυπίας (ίαχ). 

Άρθρο 3 

Προετοιμασία της τηλεοπτικής συνεδρίασης 

Για τη χρήση της τηλεοπτικής συνεδρίασης σε συ¬ 
γκεκριμένη υπόθεση, αποφασίζει το Δικαστήριο αυτε- 
παγγέλτως ή μετά από αίτηση των διαδίκων. Η αποδο¬ 


χή ή μη μιας τέτοιας αίτησης ανήκει στη εξουσία του 
Δικαστηρίου, το οποίο κρίνει κατά πόσο η χρήση της 
σχετικής τεχνολογίας είναι αναγκαία για την αποτελε¬ 
σματικότερη διεξαγωγή της διαδικασίας. Το Δικαστήριο 
εκτιμώντας τις συνθήκες της εκάστοτε περίπτωσης, 
δύναται να ικανοποιεί το αίτημα διεξαγωγής τηλεσυζή¬ 
τησης, τάσσοντας ενδεχομένως πρόσθετες εγγυήσεις 
για την ομαλή διεξαγωγή της διαδικασίας. 

α) Αίτηση διαδίκου: Ο ενδιαφερόμενος διάδικος κα¬ 
ταθέτει στον Γραμματέα του Δικαστηρίου, ενώπιον του 
οποίου εκδικάζεται η υπόθεση, αίτηση για την διεξαγω¬ 
γή τηλεσυζήτησης (άρθρ. 270 παρ. 7 ΚΠολΔ) ή για τη 
διεξαγωγή τηλεξέτασης ή τηλεκατάθεσης (άρθρ. 270 
παρ. 8 ΚΠολΔ). Στην αίτηση περιλαμβάνονται, το δικα¬ 
στήριο ή η προξενική αρχή του απομακρυσμένου τόπου, 
τα ονόματα των προσώπων τα οποία θα συμμετάσχουν 
στην τηλεοπτική συνεδρίαση με τις διευθύνσεις τους 
(και ηλεκτρονικές) και αριθμό τηλεφώνου και ίεχ για την 
αναζήτησή τους, η διαδικαστική πράξη για την οποία 
ζητείται η τηλεοπτική συνεδρίαση, η προβλεπόμενη διάρ- 
κειά της, καθώς και οι ενδεχόμενες ιδιαίτερες απαιτήσεις 
εξοπλισμού. Επίσης, περιλαμβάνονται και τυχόν ειδικοί 
όροι που έχουν θέσει οι διάδικοι για την πραγματοποί¬ 
ηση της τηλεοπτικής συνεδρίασης. Το αίτημα μπορεί να 
υποβληθεί οποτεδήποτε και σε κάθε στάδιο της διαδι¬ 
κασίας, εφόσον για την αποδοχή του δεν παραβιάζονται 
οι υπάρχουσες προθεσμίες του ΚΠολΔ για τη διεξαγω¬ 
γή της διαδικαστικής πράξης. Η αίτηση με τα σχετικά 
δικαιολογητικά μπορεί να υποβληθεί και ηλεκτρονικά 
σύμφωνα με τις κείμενες διατάξεις. Οι επαφές για τον 
προγραμματισμό και την διενέργεια της τηλεοπτικής συ¬ 
νεδρίασης γίνονται με την επιμέλεια των αρμοδίων υπαλ¬ 
λήλων του δικαστηρίου και του απομακρυσμένου τόπου, 
με κάθε πρόσφορο μέσο, όπως τηλέφωνο, ηλεκτρονικό 
μήνυμα και τηλεομοιοτυπία. Το Δικαστήριο με απόφασή 
του εγκρίνει ή απορρίπτει το αίτημα. Η απόφαση αυτή 
κοινοποιείται από τον Γ ραμματέα στον επισπεύδοντα δι¬ 
άδικο με κάθε πρόσφορο μέσο. Εάν το αίτημα γίνει δεκτό, 
η διεξαγωγή της διαδικαστικής πράξης με τηλεοπτική 
συνεδρίαση γνωστοποιείται στους λοιπούς διαδίκους 
με επιμέλεια του επισπεύδοντος διαδίκου. 

β) Αυτεπάγγελτη ενέργεια του δικαστηρίου: Η απόφα¬ 
ση για τη διενέργεια τηλεοπτικής συνεδρίασης μπορεί 
να εκδοθεί από το δικάζον δικαστήριο και αυτεπαγγέλ- 
τως και κοινοποιείται στους διαδίκους. 

Αρθρο 4 

Διεξαγωγή της συζήτησης 

Ο δικαστής, ο γραμματέας και τα πρόσωπα που συμ¬ 
μετέχουν στη τηλεοπτική συνεδρίαση, οφείλουν να 
παρευρίσκονται στις αντίστοιχες αίθουσες πριν την 
προγραμματισμένη ώρα έναρξης της μετάδοσης. Η σύ¬ 
μπραξη δικαστή στον απομακρυσμένο τόπο, κρίνεται 
κατά περίπτωση από το δικαστήριο. Τον εξοπλισμό τον 
χειρίζεται ο δικαστής ή εξουσιοδοτημένο προσωπικό 
του δικαστηρίου. Στην περίπτωση της προξενικής αρχής 
ο χειρισμός γίνεται από εξουσιοδοτημένο, από τον επι¬ 
κεφαλής της αντιπροσωπείας, άτομο. Η συζήτηση στην 
τηλεοπτική συνεδρίαση διεξάγεται κατά τις διατάξεις 
του ΚΠολΔ., ανάλογα με το είδος της διαδικαστικής 
πράξης. Ο δικαστής ορίζει τον αριθμό των προσώπων 
που μπορούν να παρευρίσκονται στις αίθουσες. Επίσης, 
διευθύνει τη συζήτηση, καθοδηγεί και δίνει τις απα- 

ραίτητες κατευθύνσεις στα παρευρισκόμενα και στις 
δύο αίθουσες πρόσωπα. Κάθε μέλος του δικαστηρίου 
ή παράγοντας της δίκης έχει δικαίωμα, με την άδεια 
του δικαστή που διευθύνει τη συζήτηση, να απευθύνει 
ερωτήσεις στους διαδίκους, τους μάρτυρες και τους 
πραγματογνώμονες που παρίστανται. Για την ταυτο¬ 
ποίηση του προσώπου στην απομακρυσμένη αίθουσα ο 
δικαστής επικουρείται από τον γραμματέα ή το εξουσιο¬ 
δοτημένο από τον πρόξενο άτομο του απομακρυσμένου 
τόπου. Γ ια την περάτωση της τηλεοπτικής συνεδρίασης 
αποφασίζει σχετικά ο δικαστής που διευθύνει τη συζή¬ 
τηση. Η τηλεκατάθεση - τηλεξέταση μαρτύρων, πραγ- 
ματογνωμόνων και διαδίκων, θεωρείται ότι διεξάγεται 
ενώπιον του δικαστηρίου και έχει την ίδια αποδεικτική 
ισχύ με την εξέταση στο ακροατήριο. 

Άρθρο 5 

Πρακτικά της τηλεοπτικής συνεδρίασης 

Μετά την ολοκλήρωση της τηλεοπτικής συνεδρία¬ 
σης υπογράφονται τα σχετικά πρακτικά, τα οποία ανα¬ 


φέρουν την ημερομηνία και τον τόπο της εξέτασης, 
την ταυτότητα των παρασταθέντων ή εξετασθέντων 
προσώπων, την ταυτότητα και την ιδιότητα αυτών που 
παρευρέθησαν, την όρκιση, καθώς και τις τεχνικές συν¬ 
θήκες υπό τις οποίες πραγματοποιήθηκε η εξέταση. 

Άρθρο 6 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβέρνησης. Στον 
Υπουργό Δικαιοσύνης, Διαφάνειας και Ανθρωπίνων Δι¬ 
καιωμάτων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 18 Οκτωβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9Γ - β-ΓΠ3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 10022722 101 30004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































